bogomslag
Et bogomslag er et falset ark, der er fastklæbet eller foldet omkring ryggen på et fast bogbind eller på en bogblok. I sidste tilfælde er resultatet en såkaldt "hæftet" bog.
På et bogomslag er normalt trykt bogens vigtigste data, såsom bogens titel, forfatter- og forlagsnavn sammen med en ofte kunstnerisk udført dekoration eller illustration. Bogomslag har siden ca. 1900 givet liv til en slags forlagsindbinding, der har været for speciel for skandinaviske bøger, og som man kalder løshæftet. Mange danske kunstnere og grafikere er blevet berømte for deres bogomslag, blandt kunstnere fx Ib Spang Olsen og Ib Andersen og blandt grafikere fx Austin Grandjean, der i en lang periode var chefdesigner hos forlaget Gyldendal.